San Antonio Spurs pobjedili Nets uz 31 poena Tima Duncana - 2003-11-13
New Jersy Nets su od osam dosadašnjih utakmica dobili samo tri.
Sinoć je prvak prošle sezone NBA lige San Antonio Spurs pobijedio New Jersey Nets rezultatom 85-71. Tim Duncan pri tome postigao 31 poen i imao 12 skokova, dok je Francuz Tony Parker postigao 17 poena u svom tek drugom pojavljivanju na terenu ove sezone. Najbolji u New Jersey Netsim koji su od osam utakmica ove sezone dobili samo tri, bio je Jason Kidd sa 14 poena, 13 asistencija i 12 skokova. U također sinoć odigranim utakmicama NBA lige: Chicago Bulls je pobijedio Boston Celtics sa 89 - 82. Memphis Grizzlies - Orlando Magic, 107 - 97. Miami Heat - Cleveland Cavalires, 88 - 83. Seattle Supersonics - Milwaukee Bucks, 104 - 99. New Orleans Hornets - Utah Jazz, 96 - 89. Atlanta Hawks - Phoenix Suns, 99 - 94. Golden State Warriors - Detroit Pistons, 87 - 85. Los Angeles Lakers - Toronto Raptors, 94 -79.